
DE ACELAŞ AUTOR: 


Poezii, premiate de Academia română. 

Ne chiamă pământul, poezii. 

Din umbra zidurilor, poezii. 

Insemnările unui trecător, crâmpeie din sbuciumările de peste 
munţi. 

Domnul Notar, dramă în trei acte. 

O seamă de cuvinte, schiţe din Ardeal. 

Strişăte în pustiu, cuvinte din Ardeal într'o ţară neutrală. 

PTA Qaauaa i 0 a: ? 





e dia Cite 


Urmând o linie dreaptă ce mi-am impus, de-a duce 
până la sfârşit Lupta pentru o ideie, am primit cinstea 
de-a mă înfățişa la alegerea colegiului II de Garaj 
la Romanați. 

Nu pot să-ți dau altceva decât câteva picături răzlețe 
din frământarea unui suflet pentru durerile altora. 
Smulg deci aceste versuri în cari se oglindeşte un pro- 
gram de viață. j 

Ceteşte-le Şi, dacă vor găsi un răsunet în sufletul tău, 
ascultă-ţi povaţa conştiinţei. 


Caracal, 20 Decemvrie 1915. 
Qetavian Goga 

RUGĂCIUNE 


Rătăcitor, cu ochii tulburi, 

Cu trupul istovit de cale, 

Eu cad neputincios, stăpâne, 

În faţa strălucirii tale. 

În drum mi se desfac prăpăstii 
Și'n negură se 'mbracă zarea, 
Eu în genunchi spre tine caut: 
Părinte-orânduie-mi cărarea ! 

în pieptul zbuciumat de doruri 

Eu simt ispitele cum sapă, 

Cum vor să-mi tulbure izvorul 
Din. care sufletul s'adapă. 

Din valul lumii lor mă zmulge 

Şi cu povaţa ta 'nţeleaptă, 

În veci spre cei rămaşi în urmă, 
Tu Doamne, văzul mieu îndreaptă. 


Desleagă minții mele taina 

Şi legea farmecelor firii, 

Sădeşte 'n brațul mieu de-apururi 
Tăria urii şi-a iubirii, 

"Dă-mi cântecul şi dă-mi lumina 
Şi zvonul firii 'ndrăgostite, 

Dă-i raza soarelui de vară 
Pleoapei mele ostenite. 


Alungă patimile mele, 

Pe veci strigarea lor o frânge 

Şi de durerea altor inimi 
Învaţă-mă pe mine-a plânge. 

Nu rostul mieu, de-apururi pradă 
Ursitei maştere și rele, 

Ci jalea unei lumi, părinte, 

Să plângă 'n lacrimile mele, 

Dă-mi tot amarul, toată truda 
Atâtor doruri fără leacuri, 

Dă-mi viforul în care urlă 

Şi gem robiile de veacuri. 

— Demult gem umiliții "mn umbră, 
Cu umeri gârbovi de povară... 
Durerea lor înfricoşată 

În inimă tu mi-o coboară. 


În suflet seamănă-mi furtună, 

Să-l simt în matea-i cum se zbate, 
Cum tot amarul se revarsă 

Pe strunele înfiorate ; 

Și cum subt bolta lui aprinsă, 

În smalţ de fulgere albastre, 
Închiagă-și glasul de aramă: 
Cântarea pătimirii noastre. 

NOI 


La noi sînt codri verzi de brad 
Și câmpuri de mătasă; 

La noi atâţia fluturi sînt 
Și-atâta jale *n casă. 
Privighitori din alte ţări 

Vin doina să ne-asculte ; 

La noi sînt cântece și flori 

Şi lacrimi multe, multe... » 

Pe boltă sus e mai aprins, 
La noi, bătrânul soare, 

De când pe plaiurile noastre 
Nu pentru noi răsare... 

La noi de jale povestesc 

A codrilor desişuri, 

Şi jale duce Murăşul 

Şi duc tustrele Crişuri. 


La noi nevestele plângând 
Sporesc pe fus fuiorul, 

Și *mbrățișându-şi jalea plâng: 
Şi tata şi ficiorul. 

Subt cerul nostru 'nduioşat 

E mai domoală hora, 

Căci cântecele noastre plâng — 
In ochii tuturora. 


Şi fluturii sînt mai sfioşi, 
Când zboară 'n zări albastre, 
Doar roua de pe trandafiri — 
E lacrimi de-ale noastre. 

lar” codri ce 'nfrăţiți cu noi 
Îşi înfioară sânul, 

Spun că din lacrimi e, 'mpletit 
Și Oltul nost” bătrânul... 


Mi 

Avem un vis neîmplinit, 

Copil al suferinţii, — 

De jalea lui ne-au răposat 

Și moşii şi părinţii... 

— Din vremi uitate, de demult, 
Gemând de grele patimi : 
Deșertăciunea unui vis 

Noi o stropim cu lacrimi... 

CECILE 


Mult iscusita vremii slovă 

Nu spune clipa milostivă, 

Ce ne-a 'nfrățit pe veci necazul 
Şi veselia de-o potrivă... 
Mărită fie dimineața 

Ce-a săvârşit a noastră nuntă, 
Bătrâne Olt ! — cu buza arsă 
Îţi sărutăm unda căruntă. 


Şc, 13 

În cetățuia ta de apă 

Dorm cântecele noastre toate 
Şi fierbe tăinuita jale 

A visurilor sfărâmate. 

Tu împletești în curcubeie 
Comoara lacrimilor noastre 

Şi cel mai scump nisip tu-l duci 


“În vadul Dunării albastre. 


La sânul tău vin, în amurguri, 
Sfioase, fetele fecioare, 

Și dimineața „vin neveste 

Cu șorțul prins în cingătoare — 
Şi vin păstori cu gluga albă, 
Din îluer povestindu-şi dorul — 
Și câte cântece și lacrimi 

Nu duce valul, călătorul... 


Drumeţ, bătut de gânduri multe, 
Ne lași atât de greu pe noi, 
Îmbrățişându-ne câmpia 

Te uiţi adesea înapoi. 

Aşă domol te poartă firea, 

Căci duce unda-ţi gânditoare: 
Durerea unui neam ce-așteaptă 
Demult, o dreaptă sărbătoare. 

— Demult, în vremi mai mari la suflet, 
Erai şi tu haiduc, moşnege, — 

Când Domni vicleni jurau pe spadă, 

Să starme sfânta noastră lege; 

Tu, frate plânsetelor noastre 

Şi răsvrătirii noastre frate, 

Urlai tăriilor amarul 

Mâniei tale "nfricoșate. 


Cum tresăriau încremenite, 

În jocurile lor buiestre, 

Oştiri cu coifuri de aramă 

Şi roibi cu aur pe căpestre, 
Când la strigarea ta de tată 
Grăbiau din codri la poiene, 
Strângând săcuri a subsuoară, 
Feciorii mândrei Cosânzene. 


| 


Zdrobită *n praf, muriă arama 
Şi codrul chiotiă, viteazul; 

lar tu, frăține, mare meşter, 
Biruitor frângeai zăgazul 

Şi "mbujorându-te la faţă, 
Treceai prin văile atunde, 
Încovoindu-ți îndărătnic 
Măreţul tău grumaz de unde. 

— Slăvite tărmituri a vremii, 
De mult vam îngropat văleatul.... 
Neputincios pari și tu astăzi — 
Te-a ?'ncins cu lanţuri Împăratul. 
Ca unda ta strivită, gemeni 

Şi noi, tovarăşii tăi buni, 

Dar de ne-om prăpădi cu toții 
Tu, Oltule, să ne răzbuni! 


Să verşi -păgân potop de apă, 
Pe șesul holdelor de aur; 

Să piară glia care poartă 
Înstrăinatul nost” tezaur ; 
Țărâna trupurilor noastre 

S'0 scurmi de unde ne 'ngropară 
Și să-ți aduni apele toate, 

— Să ne mutăm în altă ţară! 

PLUGARII 


La voi aleargă totdeauna 
Truditu-mi suflet să se 'nchine; 
Voi singuri străjuiți altarul 
Nădejdii noastre de mai bine. 
Al vostru-i plânsul strunei mele : 
Creștini ce n'aveţi sărbătoare, 
Voi cei mai buni copii ai firii, 
Urziţi din lacrimi şi sudoare. 


Oct. Goga: Poezii ulese, — 2 L? 

Cu mila-i nesfârşită, cerul 
Clipirii voastre "nduioşate, 

l-a dat cea mai curată rază 
Din sfânta lui seninătate. 

El wa dat suflet să tresără 
Şi inimă să se 'nfioare, 

De glasul frunzelor din codru, 
De șopot tainic de izvoare. 


În coapsa grăitoarei miriști, 

De vreme plugul vostru ară; 

E primăvară pe câmpie 

Și ?n ochiul vostru-i primăvară. 
Blând tainele vi le desface 
Din sânu-i milostiva glie, 

Căci toată floarea vă cunoaște 
Şi toată frunza ei vă ştie. 


Purtaţi cu brațele-amândouă 
A muncii rodnică povară, 
Supt strălucirea *nlăcrimată 
A dimineţilor de vară. 

Şi nimeni truda nu v'alină, 
Doar! bunul cerului părinte, 
De sus, pe frunte vă aşează 
Cununa razelor lui sfinte. 

A voastră-i jalea cea mai mare, 

A voastră-i truda cea mai sfântă, 
Stăpânul vitreg vă loveşte, 

Când cerul bine vă cuvântă. 

Dar dacă 'n schimbul pânii voastre, 
Piticul vă plătește fiere, 

Îndurător wascultă Domnul 

Și vă trimite mângăiere. 


Când doarme plugul pe rotile, 
În pacea serilor de toamnă, 
La voi coboară Cosânzeana, 

A visurilor. noastre Doamnă. 
Vin crai cu argintate coifuri 
Și 'n aur zânele bălaie: 
Atâta strălucire "'ncape 

În bietul bordeiaş de paie. 


Fraţi buni ai frunzelor din codru, 
Copii ai mândrei bolți albastre, 
Sfințiți cu roua suferinţii 

ŢȚărâna plaiurilor noastre ! 

Din casa voastră, unde 'n umbră 
Plâng doinele şi râde hora, 

Va străluci odată vremii 

Norocul nostru-al tuturora. 

A mea e lacrima ce 'n trefiut 
Prin sita genelor se frânge, 

Al mieu e cântul ce *n pustie 
Neputincioasa jale-şi plânge. 

Ci *n pacea obidirii voastre, 

Ca 'ntr'un întins adânc de mare, 
Trăieşte "ntricoşatul vifor 

AL vremilor răzbunătoare. 

APOSTOLUL 


Ca o vecernie domoală 

Se stinge svonul din dumbravă, 
Pleoapa soarele-şi închide 

Sus pe-o căpiță de otavă. 
Norodul a cuprins podmolul 
Lângă frăgarul din uliţă, — 

De cârjă sprijinit răsare 
Bătrânul preot la portiță. 

Moşneag albit de zile negre, 
Aşă îl pomenise satul, 

Pe pieptărelul lui de lână 
Purtând un ban dela "'mpăratul. 
— Domol, în mijloc se aşează, 
Şi sprijinind încet toiagul, 
Clipind din genele cărunte 
Începe-a povesti moşneagul. 


Întreg poporul ia aminte, 
Ascultă jalnica poveste, 

Şi fusul se opreşte 'n mâna 
Înduioşatelor neveste. 

Moşnegii toți fărâmă lacrimi 
Cu genele tremurătoare, 
Aprinşi feciorii strâng prăseaua 
Cuţitului din cingătoare. 


Atâtea patimi plâng în glasul 
Cuvântătorului părinte 

Şi-atâta dor aprind în inimi 
De clipa răzbunării sfinte. 

— Bătrânul mag înalţă fruntea, 
Ce sfânt e graiul gurii sale : 
Din el va lumină norocul 
Acestui neam sfârşit de jale! 

Acelaş dor tresare "n piepturi, 
Când glasul strigător găsună, 
Şi gemăt înfioară firea 

Prelung şi greu ca o furtună, 
Frăgarul îşi îndoaie coapsa, 
lar de prin văi purcede vântul, 
Prin largul albelor văzduhuri, 
Să ducă cerului cuvântul. 


Din cetățuia strălucirii 
Coboară razele de lună, 
Pe-argintul frunţii lui boltite 
Din aur împletesc cunună. 
— Cuvine-se hirotonirea 

Cu harul cerurilor ţie, 
Drept vestitorule apostol 

Al unei vremi ce va să vie. 

DASCĂLUL 


Moșneag senin, eu tâmpla ta curată 
O cer pe veci, nădejdii mele pază, 
Din soarele copilăriei mele 

Pe fruntea ta mai licăreşte-o rază. 

În suflet simt cum negura se sfarmă 
Şi se "mpleteşte albă dimineaţă, 
Când ochiul tău în inimă-mi coboară, 
Topind încet cetatea ei de ghiață, 

Azi, ca un sfânt dintr'o icoană veche, 
Blând îmi răsai cu fața ta blajină, 

Cu zâmbet bun, cu ochi cuminţi şi limpezi, 
Strălucitori de lacrimi şi lumină. 

Cu tine-aduci atâtea nestemate 

Din îngropatul vremilor tezaur 

Şi amintirea 'n ţara ei mă poartă, 

Cu pas încet, în carul ei de aur... 


Mă văd în pragul zilelor mai bune... 
O casă "n deal, cu straşine plecate, 
Unde-ascultă de sfaturile tale 

Atâta râs şi-atâta sănătate. d 
În frunte, tu păreai un mag din basme, 
Când soarele trecând peste fântână, 
Blând pătrundeă prin straşina de paie 
Şi lumină bucoavna ta bătrână. 


— A fost de mult. — O rază care luptă 
Zadarnic cu câmpiile de ghiață. — + 
Vezi, astăzi valul altei vieţi mă poartă 
Şi "nţelepeiunea altei lumi mă-nvâţă. 
Dar sufletul și-acum îşi are cuibul 

Acolo sus în satul de subt munte, 

Unde şi azi zâmbeşte împăcată, 

Curata cinste-a pletelor cărunte. 

Bucoavna ta, subt pragul de pe grindă, 
Îşi hodineşte "'nvățătura moartă, 

Dar glasul tău şi azi, la zi de praznic. 
Toată povara greului o poartă. 

— Pierdut ascult troparul tău din strană 
Şi tainică şi sfântă-mi pare clipa, 

Pare că duhul altei lumi m'atinge, 

În zbor domol, pe frunte cu aripa. 


Căci simt plutind prin fumul de tămâie 
Sfinţenia cântării preacurate, 

Ce-a rumenit o lume cu senina 
Cucernicie-a vremilor uitate. 

Şi "n ochii tăi văd strălucind scânteia 
Din focul mare-al dragostii de lege, 

Ce prin potopul veacurilor negre 

Ne-a luminat cărările pribege. 

“DELA NOI 


Cu fruntea 'n ţărână, plângând azi ne vezi 
Din slavă, cerescule soare; 

Rugămu-ne ţie, azi sufletul nostru 

Tu lasă-l departe să zboare. 

Trimite şi vântul, pribeagul drumeț, 

EI crainicul bolţii albastre, 

Să ducă departe pe aripa lui 

Cuvântul strigărilor noastre. 

Acolo, departe, spre soare răsare, 

În freamăt de foi din dumbravă, 

Pe veci cetluite în marmură rece, 
Dorm clipele noastre de slavă. 

Voi sînteți acolo, viteji pârcălabi, 

Şi voi, prea cinstiților vornici, 
Statornici în cinstea de lege și țară, 
În focul credinței statornici. 


Acolo dormi şi tu, arhanghel bătrân, 

Tu Ştefane, sfânt: Voevoade, 

Ce-ai scris strălucirea norodului tău 

Cu sânge duşman de noroade. 

De sfânta ta dreaptă, de spada ta sfântă, 
Spun toate poveștile slovei, 

— Să nu se 'nfioare de numele tău 

Nu-i frunză în codrii Moldovei... 


Azi maşteră-i vremea... Acum văduvite 
Zac sfintele tale oţele | 
Şi luna când trece de milă tresare, 

Căci vede rugina pe ele. 

Amarnic ne poartă pe strâmbe cărări 
Vicleana și vitrega soarte, 

Mărit Voevoade, — în țara ta azi 

Şi vise și fulgere-s moarte... 

Noi sîntem drumeţii «piticilor vremi, 
Pitici în putință şi vrere, 

Copii fără sprijin ne scurgem viața 

Din dor şi din nemângăiere. 

A noastră moşie, frumoasă nespus, 
Grumazul şi-a "ntins spre pierzare, 

Căci brațele noastre azi spadă nu strâng 
Și steag țara noastră nu are.... 


Măria Ta ! Sîntem bătuți de nevoi, 

La noi în zadar ară plugul, 

Căci holdelor noastre cu spicul de aur 
Străinul le fură belșugul. 

Am vrea să purcedem cu jertfele laudei, 
Dar n'avem nimica la casă... 

„Măria Ta ! — Toate străinii le duc 

Și numai cu lacrimi ne lasă... 


Dar spunem cu toţii nevestelor noastre 

Să plângă cu lacrimi de jale, 

Potopul să treacă și plaiuri şi munte 

Să spele oţelele tale, 

Atunci, când în soare din nou străluci-vor, 

— De sus din a ta “mpărăţie: i 

Crai tânăr, crai mândru, crai nou să le 'mcingă, 
Trimite, rugămu-nesţie ! 

PĂRĂSIŢI 


Stinsă-i para lumânării 
De pe lespedea de piatră - 
Și bătrânii bieţi alături 
Tot mai stau uitaţi la vatră. 


Luna trece şura popii, 
Luminând în drum pridvorul, — 
Pipa moșului nu arde, 
Baba şi-a uitat fuiorul. 

Doar târziu, când prind mai aprig 
În vecini să latre câinii, 

Ei tresar, se văd în faţă 

Și plâng amândoi bătrânii. 


— Câtă jale le-a fost scrisă! 
Doi feciori aveau la casă... 
Unu-i mort de astă toamnă, 
Altul stă cu domni la masă. 


31 

CLĂCAŞII 


Eră în miezul zilelor de vară — 

Și soarele din drumul lui de pară 
Își trimiteă săgețile aprinse. 

Din brâul lui, din haina lui-senină, 
Descopciate ținte de lumină 
Cădeau sfărmate 'n pulbere de rază 
Pe revărsarea țarinei întinse 

Și ascuțiau ucigătoare suliți. .. 

— Eu le vedeam înşiruirea lungă, 
Cum gârbovită 'ncet înaintează, 

Cum stăruind prin holdă-şi taie uliți 
Cerşitorind cu ochii stinşi o dungă 
De nor pribeag în vânătul din zare. 
Când secerea "n trudita ei cărare 
Șir aşterneă în znopii grei de aur, 
Prisosul sfânt de binecuvântare. 


— Erau clăcaşi : oştenii fără nume 
Ce duc războiul mare-al tuturora, 
Ei ce se sting în neguri şi uitare 
Şi cad şi mor de cruda "'mpovărare 
A tuturor durerilor din lume... 


Erau atâţi în slujba lor de clacă, 
Cei osândiți să plângă şi să tacă: i 
Moșnegi slăbiți, ce scris” aveau pe frunte 
“Zădărnicia pletelor cărunte ; 
Bărbaţi sfârșiți, cu sufletele moarte, 
Cu tot amarul unei vieți deşarte. 
Şi 'n lung şirag femeile trudite, 
Cu ochii stinşi, cu sânul supt de trudă, 
Înaintau în cale gârbovite 
De munca lungă, vitregă şi crudă. 
Cum se târă poporul mut de umbre 
Părea o ceată tristă de 'ngropare 
Și arşița cădeă ucigătoare 
Pe-a secerii sclipire ne 'ndurată. 

— În urma lor, încet fără zăbavă, 

Ca un bleștem din vremuri înoptate, 
Ca o pedeaps” a veacuri de păcate 
Veniă stăpânul gliei odrăslite, 

Cu zâmbetul nădejdii împlinite, 

Cu pasul greu de-atâta sănătate. 
Obrajii lui se aprindeau în pripă 

Şi "n ochii lui ardeă mânia oarbă, 
Când vre-un moșneag sta locului o clipă, 
Tremurător cu mâneca să-și șteargă 
Sudoarea grea ce-i picură din barbă. 


Şi se târă poporul mut de umbre, 
Neputincioasă ceată de 'ngropare. 


E 


lar” când a fost în ceasul de amiază 
Și le-au adus merindea lor amară 
Din pâne de neghină şi săcară, 

Ei stau sfârşiţi, cu ochii duşi departe 
În adâncimea zărilor deșarte. 


— Eu le vedeam înşiruirea lungă 

De mucenici nerăsplătiţi ai pânii, 

Cei logodiți de veacuri cu durerea, 

Şi două lacrimi mi-au curmat vederea. 
Căzând încet în bulgării țărânii... - 


www.dacoromanica.ro 


Din ceata lor grăbită se desprinde, 
Întreg lăsându-și codrul de merinde, 
Cu chipul stins o umbră de femeie, 
Lângă'un răzor ea stă îngrijorată, 
Priveşte "n jos şi sânul şi-l descheie, 
Mângâietor s'apleacă să ridice 

Un făt bălan ce adumbrit de spice 
„A adormit pe-un aşternut de glugă. 
Ea blând ridică-l stând îngenunchiată 
Şi "'ncet îi dă copilului să sugă... 


— Cutremurat de clipa asta sfântă, 

Un gând simțiam cum sufletu-mi frământă, 
Cum mă supune gândul şi mă 'ndeamnă, 
Poruncitor cum drumul mi-l arată: 


Ca un proroc cu faţa 'mbujorată 

Să cad la poala mamei din țărână 

Și sărutându-i înăsprita mână 

Şi haina ei de sfântă preacurată, 
Genunchii mei să-i. plec de închinare! 
Și pe copilul ce zâmbeşte 'n pace, 
Înfăşurat în scutece sărace, 
Eu să-l ridic cu braţele-amândouă 

În strălucirea arşiţei din slavă, 

În razele ce cad dogoritoare, 

Să-l înfrățesc cu vulturul din zare 

Și să-l cunun cu doina din dumbravă! 

Căci inima purcede să-mi desgroape 
Comoara ei de doruri ne 'mplinite 

Şi simt amarul țarinei robite 

Şi simt rușinea neagră cum mă 'neacă, 
Simt cum lumină 'ncepe să se facă, 
Cum moare bezna vechilor păcate 

Şi sufletul înviorat îmi spune 


“Că fătul ăst' al patimii amare 


Şi-al dorului ce moare 'n așteptare 
E solul sfânt... înfricoşatul crainic, 
Izbăvitor durerilor sțrăbune. 


Azi ochii lui ascund în adâncime 
Măreaţa taină nepătrunsă mie 

A ciasului cel poruncit să vie, 

Să sfarme jalea din viitorime. 

— EI, cel frumos şi frate bun cu glia, 
Nou întrupatul suflet de Mesia, 

Va fi județul ciasului de mâne, 

Ce 'ntr'un zorit aprins de dimineață 
Cu mâna lui vitează, îndrăzneață, 
Zdrobi-va cartea legilor bătrâne. 


El va "'ntrupă în strigăt de chiemare 
Cuvântul sfânt ce azi adăpostește, 

În licăriri de tainice altare, 

Biserica nădăjduirii noastre. 

Și strigătul într'aripat va creşte, 

Prin plaiuri largi, prin munţi purtând cuvântul, 
Şi va trezi din somnul lui pământul 

Și rumeni-va zările albastre. 


Atunci — în ziua mare-a învierii 
Aceşti ostaşi cu fețe ofilite, 

Cu zâmbet mort, cu suflete trudite, 
Ca "'ntineriți de suflul primăverii 
S'or ridică, ei cari au fost străjerii 
Amarului şi-ai morții şi-ai durerii, 
Cu brațul greu de greul răsplătirii. 
— Toată. ţărîna gliei desrobite 

Şi munţii toți şi-adâncurile firii 

Vor prăznui din pacea lor. urnite 
Înfricoşata clip” a premenirii, 

Când suflet nou primește întrupare 
Şi ?n strălucirea razelor de soare 

EI hărăzeşte vremii "'mbătrânite : 
Vestmântul nou, de nouă sărbătoare. 

COSAŞUL 


S'a. fost pornit un vânt molatec 
Să miște papura din baltă, 
Într'un oftat prelung şi sâlnic 
Gemeă tulpina ei înaltă. 
Călătoreă de-atâta vreme 
Bolnavul vânt, mergeă departe, 
Şi semănă atâta jale 
De-alungul miriştilor moarte. 


[i 

Mureau ovesele pe dealuri 

Sub răsuflarea-i de otravă 

Şi se uscau în rădăcină 

Livezi întinse de otavă. 

Alături tremură porumbul, 

Cu trupul chinuit de sete, 

Și se frângeă troznind în noapte - 
Ca o oştire de schelete... 


Mai sus, la deal, în spre dumbravă, 
În colț la marginea poienii, 

Eră un car cu oiştea "'ntoarsă 

Și "n jug alături boulenii: 
Sărmane, blânde dobitoace ! 

În căutătura lor amară 

Se răstrângea întreagă jalea 
Acestui trist amurg de vară... 


În fața lor stăteă pe gânduri 

Tovarășul sdrobit de luptă, 

Înfiorat de truda stearpă, 

Un biet cosaș cu fața suptă. A 
Și cum ședeă bătându-şi coasa 

Întins pe sdrențuita zeghe, 

Cu ochii stinşi, păreă țăranul 

Un mucenic de legea veche. 

Eu mă uitam, cu milă “n suflet, 
La. mâna lui de soare arsă; 
Vedeam cum din apus o rază 
Pe frunte "ncet i se revarsă. 

Şi, cum treceam tăcut în cale, 
Din glasul coasei chinuite 

Se *'nfiripă povestea mare 

A mânilor nerăsplătite. 


Ţipă pe urma mea oţelul, 
Simţeam cum blastămă şi plânge, 
Şi ceriu "'mbujorat departe 

Păreă tivit cu foc şi sânge. 

În sufletu-mi strivit de groază 
Păgâne patimi prind să fiarbă: 
— Trudită, chinuită coasă, 

Vei mai cosi tu numai iarbă?... 

DRE) EMAG op e 


Tot mai rar s'aud în noapte clopotele dela strungă, 
Patru inși la popa'n casă țin azi sfat de vreme lungă. 


Într'un steşnic ard pe masă două lumânări de ceară, 
Plin de grije, peană nouă moaie popa'n călimară: 


„Patru juzi din patru sate, dela Murăş mai la vale, 
Cu supunere se 'nchină astăzi Înălțimii tale, 

? 
Luminate Împărate ! — Scriem carte cw'ntristare, 
Ne-au luat pășunea domnii, fără lege şi'ntrebare... 


Semne-aveam şi'n miezuine le-au fost pus de mult bătrânii, 
De pe când în ţara asta numai noi eram stăpânii... 


Nu mai sunt acum pe câmpuri, toate le-a sfărmat duşmanul + 
Și pe luonuţ al Floarii ni l-au prăpădit sărmanul. 


Ne mor vitele ogradă şi ni-e jale nouă foarte, 
Şi'nălțate Împărate, noi n'am vrea să facem moarte! 


Dar ne vrem moşia noastră, vrem şi pentru mort dreptate ! 
Ale înălțimii tale slugi supuse şi plecate, 


Am trimis această carte şi precum ca să se ştie 
Scris-am eu popa Istrate în ziua de Stânt-llie. 


lar noi patru juzi cu toţii nu ştim slova şi scrisoarea, 
Punem degetul pe cruce şi'ntărim şi noi plânsoarea."” 


La fereastră's zori de ziuă şi pătrund încet în casă, 
Juzii, treji de gânduri grele, stau cu coatele pe masă. 

O nădejde luminează fețele nemângâiete. 
Antărit scrisoarea popa : la tot colțul o pecete. 


Moş Istrate se ridică şi cu mâna tremurată 
Pune cartea în năframă, de trei ori impăturată... 


4 
Inţolit de drum jitarul Radu Roată se iveşte, 
Vechi căprar din cătănie ştie carte pe nemţeşte. 


El aşează'n sân scrisoarea şi sărută mâna popii, 
Juzii-i strâng odată mâna, le mijesc în gene stropii, 


Stau cu popa'n pragul porţii, ochii lor spre drum se'ndreaptă, 
Când cu traista subsuoară şi toiagu'm mâna dreaptă, 


In. sclipirea dimineţii, care. rumeneşte satul, 
Radu Roată pleacă'n lume cu scrisoare la'mpăratul. 

„Moş Crăciun, Moş orăcitaul 
La casa de om. sărac, 
Sa gătat făina'n sac. 
- Şi. mavem “să-ți dăm. colac, 

My Crăciun | r, 


a Opal: Moş Crăciun | 
„Pe toate răzoarele, : 
"Pe toate ogoarele ESie 
Ne-am trudit picioarele, 
Moş Crăciun ! 


d: 





Moş Crăciun, Moş Crăciun | 
Toate săptămânile 

Ne-am ostenit mânile 
Şi-am adunat grânele, 

Moş Crăciun ! 


Moş Crăciun, Moş Crăciun! 
Slujim slujba satului, 
Țarina bogatului, 

Pajura "mpăratului, 

Moş Crăciun ! 


Moş Crăciun, Moş Crăciun! 
Pe toate cărările, 

Îţi cântăm cântările, 
Ardem lumânările, 

Moş Crăciun ! 

UN OM 


Rămas bun, biete mâni de trudă, 
Atâta vreme "mpovărate, 

Ce staţi pe pieptul slab acuma 
Întâia dată *ncrucişate. 

Ostaş al sfintei munci depline, 
De-acum pământul te aşteaptă, 
La judecata cea din urmă 

Tu vei găsi cumpănă dreaptă! 

Cinstită slugă credincioasă, 

Vor odihni a tale moaşte, 
Doar glia neagră şi mănoasă 
Atât de bine te cunoaşte... 
Închişii ochi n'or să mai ştie 
Şi nu S'or- tulbură de jale, 
Când cai străini vor paşte iarba 
De pe movila gropii tale. 


Azi nu mai e îngust bordeiul 
Să 'ncapă jalea ta amară, 
Din iconița ei Preasfânta 

Te vede cea din urmă sară... 
La cap un muc de lumânare 
Învie ?ncet și dă să moară, 
Asemeni visurilor tale 

În sufletul de-odinioară ! 


Numai o babă milostivă 
Îţi străjuie la căpătâie 

Și pe cărbunii din jerttelnic 
Aşează boabe de tămâie. 
De pe blidar un biet opaiț 
Îşi joacă para tulburată, 
Pe faţa strânsă supt bărbie 
C'o legătură "'mprumutată. 

h 
Încet s'apropie de tine 
Și-ţi pune-un ban în mâna slabă, 
Îi tremură durerea" ?n gene 
Şi 'ncepe-a plânge biata babă... 
Îi tură tânguirea vântul 
Ce bate 'n drumul lui fereasta : 
— Vai de norocul tău, vecine, 
De ce-ai mai fost pe lumea asta ?..; 


Sabat în mintea ei bătrână 
Frânturi din rostul tău pe lume, 
Cum doi băieți ţi-s slugi departe. 
Şi nu le-ai mai ştiut de nume. 
Din trei feciori ce-aveai, războiul 
Ţi l-a "'ngropat pe cel mai mare, 
O fată-i moartă de ruşine, 
Nevasta ta de supărare. 


Se zbate 'n sfeşnic lumânarea 
Și moare *n stingere domoală, 
A adormit în lacrimi baba 

Și capul i-a căzut în poală... 
Prin geamul spart clipeşte luna, 
O clipă numai se arată. 

Și ?n perna ei de nori ascunde 
În pripă faţa ruşinată... 

Un popă "n grabnice tropare 
Te va petrece dimineață 

Şi poate nimeni nu va plânge 
Plecarea asta din viață... 

De lângă şură, răzimată, 

Te va privi muncita sapă, 
De-ar şti vorbi, surata bună 
Amar te-ar prohodi la groapă: 


O viață "'ntreag” am fost tovarăşi 
În ploi şi ?n arşiță de soare, 

De truda palmei tale aspre 

Eu m'am făcut strălucitoare. 
Sclipirea mea spune ruşinea 

Şi jalea care mă purtă, 

M'ai frânt de glia tuturora, 

Dar n'am săpat moşia ta! 

IN MUNŢI 


Voi munţilor mândrii, moşnegi cununați 
Cu stelele bolţii albastre, 

În leagănul vostru de codrii şi stânci 
Dorm toate poveştile noastre. 

Alături de șoimii cu ochii aprinşi 

Din tainica voastră dumbravă, 

Se 'nalță "'ndrăzneţe "n lumina din cer 
Şi visele noastre de slavă. 

În voi îşi deşteaptă plânsorile ei 
Frumoasa mea țară săracă, 

Cu braţe lipsite de-al luptei fior 

Şi buze ursite să tacă. 

La voi vine jalea-i, când vitor păgân 
Purcede strigarea să-i trângă, 

În cântec o schimbă pădurea de brazi 
Şi *n lume-o trimite să plângă. 


La voi mă îndrumă 'n cărările ei 

Şi biata mea soartă pribeagă, 
Pădurea cea veşnic lipsită de somn 
Mi-e sfântă şi-atâta de dragă. 
Cântarea măiastră din codrii cărunţi 
Dă strunelor mele povață, 

Și-o mândră poveste strivită de vremi 
Truditul meu suflet învață. 


Din culmea pleşuvă cu creştetul alb 
Privirea mea sboară departe 

Şi n mintea supusă tresare aprins 
Fiorul măririlor moarte. 

Un vaier amarnic se zbate 'n amurg 

Şi moare în zvonuri de ape, 

AL munţilor vaier mă zbuciumă 'n piept 
Şi-mi tremură plânsuwn pleoape. 


a 

O vitregă soartă cu patima ei 

Pe 'ntinsele culmi şi poiene, 

În vremuri pitice, iubirii de frați 
Ziditu-i-a graniţi viclene... 

A pus miezuine şi stavil'a pus 
Rupându-vă creștetu'n două, 

Când domnul stăpân pe pământ şi pe cer 
Pe voi va dat, munţilor, nouă! 


Vă arde rușinea din creştet, — ades' 
Voi aspră porniţi vijelie — 

Şi suiletu-mi lacom vă soarbe atunci 
Năpraznica voastră mânie! 

Din urletul vostru sub ceriul aprins, 
Din ploaia de trăznete grele 

S'a naşte odată, plutind peste vremi, 
Cântarea cântărilor mele ! 

MI-A BĂTUT UN MOŞ LA POARTĂ 


Mi-a bătut un moş la poartă, 
Biet ţăran cu ţundra sură, 
ÎI lătrau departe câinii 

Când să-mi vie "n “bătătură. 


Cu sfiala lui senină 

Mi-a trecut cucernic pragul, 
Ca un sol din altă lume 
Zâmbitor păşeă moșneagul. 

Câte nu ne povestirăm 
Stând alăturea la masă ?... 
Sfânta mea copilărie 

Mi-a venit cu el în casă. 


Rând pe rând îmi înviară 
Năzuinţe frânte 'n două, 
Dela satul de sub munte 
Până "n lumea asta nouă. 


Murmură încet în barbă, 

Se trudeă să mă 'nțeleagă, 

Sta pe gânduri dus bătrânul 
Când i-am spus povestea 'ntreagă. 


Mi-a plecat cu ochii umezi 

De amăta 'nvățătură : 

— N'o mai spiine niimănuia, 
Biet moşneag ci țundra sură |... 

DOINA 


O doină plânge sus pe culme, 
Din fluier unde limpezi cad 
Şi legănate lin s'afundă 

În pacea „codrilor de brad... 


Cântare, meşteră cântare, 

Te stingi acum încet-încet, 
Şi-adormi pierdută 'n tremurarea 
Oftării blânde din brădet... 

Mi-ai picurat un strop în suflet 
Din taina vremii de demult, 
Şi plânsul veacurilor duse 

Mă înfioară când te-ascult... 


Cum te-ai topit acum în noapte 
Eu stau cu inima la sfat: 

În care brad, de care creangă, 
Plânsoarea ta s'a aninat?... 


Și cât vei mai trăl acolo, 

Tu soră pururea cu noi, 

Când va îi mort de mult ciobanul 
Și moartă turma lui de oi?... 


Târziu odată, — cine ştie? — 
Trecând pe-aici, un călător 
Te va culege dintr'o floare, 
De dup'o aripă de nor... 


Te-a cobori în largul văii 
Şi-o lume te va ascultă, 
Și-o lume ?ntreagă va începe 
Să plângă cu durerea ta... 

CARMEN LABORIS 


Veniţi în horă de frăţie, 
Străvechii câmpului străjeri, 

Ce ocrotiţi de-o veşnicie 

A muncii rodnice dureri. 

Veniţi, plugari, veniţi oştenii 

Celui mai vechiu şi sfânt războiu, 
Tovarăşi buni ai Cosânzenii, 
Veniţi cu noi! 


În goana vieţii 'nviforată, 
Strigaţi : Plugarii 'n veci nu pier, 
Căci lor pământul sfânt li-e tată 
Şi frate soarele din cer. 

În casele cu grinzi bătrâne 
Voi rostul lumii aşezaţi, 

Sus dătătorilor de pâne, 

În patimi şi credințe fraţi, 

Voi platnici de sudori şi sânge, 
Voi cei bogaţi şi totuşi goi, 
Veniţi să ne 'nvăţaţi a plânge, 
Veniți cu noi! 


Veniţi stăruitoare gloată, 
Strigaţi s'auză mici şi mari : 
E răzimată lumea toată 

Pe palme aspre de plugari! 


Năpraznic vifor de dreptate 
Vă doarme 'n sufletu "'noptat 
Şi spală lumea de păcate 
Când rele mâni lau deşteptat, 
De grele vremi de mai "nainte 
De-al răsplătirii greu şuvoi, 
Veniţi aducători aminte, 
Veniţi cu noi! 


Strigaţi să ştie largul zării, 
S'auză toţi câți trag în jug: 
Că focul roș al răzbunării 
Topeşte fierele de plug! 

POET 


Când l-au închis după zăbrele 
Și paznicii l-au petrecut, 

L-au despoiat de toate cele, 
De tot sărmanul lui avut... 


L-au dus așă "ntre răsvrătiţii 
De după zidul fără glas, 

Dar și-au uitat nenorociții 
Că gândurile i-au rămas. 

Nebânuitul lor tezaur 

Nebunii 'ntreg i l-au lăsat 

Și ”n giulgiul lor tivit cu aur 
El sufletul şi-a "mpresurat. 


«Zadarnic bate din aripă 

Şi 'n goană moartea-i dă fiori, 
Zadarnic. huhurezii ţipă 

Din turla negrei închisori. 


În mândră vraje se desfată 
Ungheru "'ngust şi nevoiaş 
Şi-i o grădină fermecată 
Chilia de puşcăriaş... 


lar dacă tainic câte-o rază 
Coboară tremutând pe pat, 
Ea "nfiorată luminează 

În visul unui împărat... 

